Cirka 40 flasker champagne af mærket Dom Perignon til en værdi af godt 3.400 kr. pr. flaske blev udbyttet, da tyve enten natten til mandag eller mandag formiddag begik indbrud i en restaurant på Jens Rasmussens Vej i Gl. Skagen. Derudover blev der også stjålet DJ-udstyr samt to radioer. Det skriver Kanal Frederikshavn. Tyvene kom ind ved at knuse ruden i en kælderdør og kunne herefter skaffe sig adgang ved at påvirke den indvendige vrider. Af særlige kendetegn på champagneflaskerne er, at etiketten lyser, hvis der påvirkes en knap i bunden af flasken.

Referat:
En tyv fik noget af et usædvanligt bytte med sig fra indbrud i Gl. Skagen.